stanford-oval/wikipedia huggingface dataset:
אפיגנטיקה
הגדרת המושג > פסיכולוגיה התפתחותית

בפסיכולוגיה התפתחותית שימש המונח אפיגנטיקה לתיאור התפתחות פסיכולוגית הנובעת מהשפעה מתמשכת, דו כיוונית, בין התורשה לסביבה. מספר תאוריות התפתחותיות נדונו בצורות שונות ובשמות שונים במאות ה-19 וה-20. תאוריה מוקדמת הוצעה כחלק מהצהרות היסוד של האמבריולוגיה על ידי קארל ארנסט פון בר, והפכה נפוצה בזכות ארנסט הקל. תאוריה אפיגנטית רדיקלית (אפיגנזה פיזיולוגית) פותחה על ידי פול וינטרברט. תאוריה נוספת, אפיגנזה הסתברותית, הוצגה על ידי גילברט גוטליב בשנת 2003. השקפה זו כוללת את כל הגורמים ההתפתחותיים המשפיעים על האורגניזם, כיצד הם משפיעים זה על זה, וכיצד האורגניזם משפיע על ההתפתחות העצמית שלו.
הגדרת המושג > ההגדרה הביולוגית כיום

ישנן הגדרות רבות למונח, כאשר נקודת מחלוקת בין החוקרים היא האם לכלול את הדרישה שהשינוי יהיה תורשתי. לדוגמה, רובין הולידיי הגדיר את המונח כ"מחקר של מנגנוני הבקרה התלויים בזמן ובמרחב שמפקחים על פעילותם של גנים במהלך ההתפתחות של יצורים מורכבים". אדריאן בירד הגדיר את המונח כ"התאמה מבנית של אזורים כרומוזומליים כדי לרשום, לאותת או להנציח מצבי פעילות שהשתנו". הגדרה זו כוללת בתוכה שינויים זמניים הקשורים למנגנוני תיקון נזקי DNA או למחזור התא, בנוסף לשינויים מורָשים אחרים, ואינה כוללת שינויים הקשורים למבנה הקרום או פריונים, אם הם לא פגעו בתפקוד הכרומוזום. הגדרות אלו אינן מקובלות בקרב החוקרים. מקובל להשתמש בהגדרה מחמירה יותר, כמו זו שנוסחה על ידי ארתור ריגס ועמיתיו, "המחקר של שינויים מורָשים בפעילות גנים – שינויים שעוברים בתורשה בתהליך המיטוזה או המיוזה – שאינם יכולים להיות מוסברים על ידי שינויים ברצף ה-DNA". מיזם מפת הדרכים האפיגנומית של ה-NIH משתמש בהגדרה זו: "שינויים תורשתיים בפעילות ובביטוי גנים (בצאצאי התא או הפרט), וכן שינויים יציבים לאורך זמן של הפוטנציאל השעתוקי של התא, שלא בהכרח תורשתיים".
הדמיון בין המונח אפיגנטיקה לגנטיקה יצר שימושים רבים מקבילים. לדוגמה, המונח אפיגנום מקביל למונח גנום, ומתייחס למצב האפיגנטי הכללי של התא. בעוד הגנום בכל התאים באורגניזם הוא זהה (פרט למוטציות בתאים סומטיים), האפיגנום שונה בין סוגי תאים מסוימים, ולעיתים אף בין תאים מאותו הסוג. אפיגנומיקה מקבילה לגנומיקה, ומתייחסת לתחום החוקר שינויים אפיגנטיים גלובליים ברחבי הגנום. הקוד האפיגנטי מקביל לקוד הגנטי, ומתאר את התכונות האפיגנטיות היוצרות פנוטיפים שונים בתאים שונים המכילים את אותו רצף DNA (לדוגמה, ישנו קוד אפיגנטי שונה המבדיל בין תא עצב לתא T). ניתן להרחיב את משמעות המונח 'הקוד האפיגנטי' באופן קיצוני ולכלול בו את מלוא מצבו של התא, אך בדרך כלל המונח מתייחס למאמצים שיטתיים למדוד צורות ספציפיות ורלוונטיות של מידע אפיגנטי.
הגדרת המושג > פסאודו-מדע

היות שהאפיגנטיקה נמצאת בשלבים מוקדמים של התפתחותה כמדע, והדיווח עליה מושפע מנטיית התקשורת לחפש סנסציות, מספר מדענים הזהירו מפני הפצה של מסקנות שגויות ופסאודו-מדעיות על ידי כותבים מתחום העידן החדש, המעלים השערות בלתי מבוססות שניתן לשלוט בפעילות הגנים ובבריאות של אדם באמצעות שטיפת מוח. שימוש שגוי במונח על ידי שרלטנים רפואיים הביא להפצת מידע שגוי בציבור.
הבסיס המולקולרי

שינויים אפיגנטיים משפיעים על רמות הפעילות והביטוי של גנים, אך לא על רצף ה-DNA עצמו. הארגון של ה-DNA (לא הקוד) יכול להשתנות, וכן החלבונים הקשורים בכרומטין, ודברים אלו יכולים לגרום לביטוי או לדיכוי פעילות גנים. דבר זה מאפשר לתאים שונים בתוך אותו יצור לבטא מערכת שונה של גנים כתלות בצורכי התא הייחודיים. השינויים האפיגנטיים נשמרים כאשר תאים מתחלקים. רוב השינויים האפיגנטיים מתרחשים במהלך חיי האורגניזם, אך ישנה גם אפשרות של העברת שינויים אלו לצאצאים, בתהליך הנקרא תורשה אפיגנטית בין-דורית.
ישנם תהליכים אפיגנטיים רבים, בהם פאראמוטציות, סימון גנים, החתמה גנומית, השתקת גנים, השתקה של כרומוזום X, השפעת המיקום, מתילציות על ה-DNA, טרנסבקציה, השפעות אימהיות, תהליכים קרצינוגניים, תהליכים טרטולוגיים, בקרת שינויים בהיסטונים, בקרת רצפי הטרוכרומטין ועוד.
נזקי DNA יכולים גם להשפיע על האפיגנטיקה של התא. ה-DNA ניזוק באופן תדיר, כ-60,000 פגיעות ביום בתא האדם. רוב נזקים אלו מתוקנים על ידי מנגנוני התיקון של התא רק ברמת רצף ה-DNA, ולא בהכרח ברמה האפיגנטית. באופן ספציפי, שבר דו גדילי ב-DNA עלול להוביל להשתקה של הגן על ידי מתילציה של ה-DNA המתוקן, או לגרום לשינוי בהיסטונים. בנוסף, האנזים Parp1 (Poly (ADP-ribose) polymerase) והתוצר שלו PAR (Poly (ADP-ribose)) מצטברים באזור השבר כחלק ממנגנון התיקון. ההצטברות שלהם גורמת לגיוס והפעלה של מעצב כרומטין בשם ALC1, שיכול להזיז את הנוקליאוזומים בסביבה ולגרום להשתקת הגן. לתוצאה דומה יכולים גם להוביל כימיקלים שונים הפוגעים ב-DNA, כגון בנזן, סטירן וטריכלורואתילן, שגורמים לירידה ברמת המתילציה של גנים, לעיתים דרך הפעלה של מסלולי תגובה לעקת חמצון.
סוגי מזון שונים משפיעים על המצב האפיגנטי של חולדות. מרכיבי מזון מסוימים מגבירים את הביטוי של חלבוני תיקון DNA שונים. מרכיבים אחרים מונעים נזקי DNA, כגון אנתוציאנינים מאוכמניות ואיזופלבונים (אנ') מסויה.
המחקר האפיגנטי משתמש במגוון רחב של טכניקות ביולוגיות מולקולריות כדי לקדם את הבנתנו את תופעות האפיגנטיקה, ובהן מיצוי נוגדני של כרומטין (והשיטות הנגזרות ממנה – ChIP on chip, ChIP-seq), נגישות כרומטין, מיקום נוקליאוזומים, היברידיזציה פלואורסצנטית באתר,  אנזימי הגבלה הרגישים למתילציות וריצוף בי-סולפט. השימוש בשיטות מתחום הביואינפורמטיקה הולך וגובר, ויוצר תחום של אפיגנטיקה חישובית.
אפיגנטיקה ונטייה מינית

מחקר מצביע על כך שהומוסקסואליות מועברת דרך מנגנון אפיגנטי.
אפיגנטיקה ורפואה

לאפיגנטיקה ישנם יישומים רבים ומגוונים ברפואה. חוקרים אחדים, כמו ד"ר רנדי ג'ירטל מהמרכז הרפואי של אוניברסיטת דיוק, סוברים כי ייתכן והאפיגנטיקה עשויה להיות משמעותית יותר במחלות מסוימות מאשר הגנטיקה. בשנת 2008, ה-NIH הכריזו על הענקת תקציב מחקר של 190 מיליון דולר למחקר אפיגנטיקה במהלך חמש השנים הבאות, מתוך מחשבה שלאפיגנטיקה יש פוטנציאל להסביר מנגנונים של הזדקנות, התפתחות האדם, מקורות מחלת הסרטן, מחלות לב, מחלות נפש ועוד.
אפיגנטיקה ורפואה > תאומים

מחקר של תאומים זהים הוא מודל אופטימלי למחקר אפיגנטיקה סביבתית. בעוד תאומים זהים בשנות הילדות זהים מבחינה אפיגנטית, תאומים זהים מבוגרים נבדלים זה מזה בצורה ניכרת ברמות ובמיקום של המתילציות על ה-DNA והאצטילציות על היסטונים. זוגות התאומים עם ההבדלים הניכרים ביותר הם אלו אשר חיו בנפרד זמן רב ויותר, ואלו שההיסטוריה הרפואית שלהם שונה זה מזה.
אפיגנטיקה ורפואה > החתמה גנומית

החתמה גנומית היא תופעה שבה האב והאם תורמים תבנית אפיגנטית שונה לאזור מסוים ב-DNA של הצאצא. ישנן מחלות שונות הקשורות בתופעה זו, כגון תסמונת אנגלמן ותסמונת פראדר וילי. אלו מחלות גנטיות רגילות אשר נגרמות עקב מחיקה או השתקה של גנים, אך הן נפוצות באופן חריג מכיוון שנוצר מצב מעין המיזיגוטי בגלל החתמה גנומית, ולכן מספיקה פגיעה בעותק אחד של הגן ולא בשני העותקים כפי שנדרש להיווצרות של מחלות רבות. התסמונת הנוצרת – אנגלמן או פראדר וילי – תלויה בעותק ה-DNA (האבהי או האימהי) העובר החתמה גנומית. דוגמה נוספת היא תסמונת Beckwith–Wiedemann, אשר עלולה להיגרם עקב פגם בהחתמה הגנומית האימהית באזור מסוים על כרומוזום 11.
בשוודיה נערך מחקר על צאצאים של גברים שוודים שנחשפו למצב של רעב בשנות ההתבגרות שלהם במאה ה-19 ובו התגלה כי נכדים אבהיים (אך לא אימהיים) היו בסיכון יותר נמוך למות ממחלות לב וכלי דם. לעומת זאת, במצב שבו הסבים לא סבלו מרעב, התמותה מסוכרת אצל הנכדים גדלה, מה שיכול לרמז על תורשה גנטית למשך מספר דורות. תופעה הפוכה נצפתה אצל הנשים – הנכדות האבהיות (אך לא האימהיות) של נשים שחוו רעב בעודן ברחם (כלומר, כאשר ביציותיהן נוצרו) חיו חיים קצרים יותר בממוצע.
אפיגנטיקה ורפואה > סרטן

מגוון של מנגנונים אפיגנטיים מעורבים בסוגי סרטן רבים. שינויים אפיגנטיים בגנים המתקנים נזקי DNA ובגנים הקשורים למחזור התא שכיחים מאוד בסרטן המתפתח באופן אקראי לעומת אותו סוג סרטן הנגרם עקב סיבות תורשתיות. שינויים אפיגנטיים חשובים לתהליך ההתמרה הסרטנית, ולכן מחקר בתחום זה מהווה פוטנציאל לזיהוי, טיפול ומניעה של סרטנים אלו. כיום ישנן תרופות בעלות השפעה אפיגנטית ידועה, ותחום המחקר העוסק בכך הוא אפיגנטיקה של סרטן.
אפיגנטיקה בחיידקים

אפיגנטיקה קיימת גם בחיידקים, אך בעוד באאוקריוטים בכלל וביצורים רב תאיים בפרט האפיגנטיקה משמשת בעיקר כמנגנון בקרה בסיסי לביטוי גנים, שימוש זה אצל חיידקים הוא מצומצם. השימוש הנרחב של חיידקים באפיגנטיקה הוא במתילציה של ה-DNA לאחר שכפולו כדי לשלוט אפיגנטית על האינטראקציות של חלבונים עם ה-DNA. בעוד האיקריוטים ממתלים את הנוקליאוטיד ציטוזין ב-DNA, החיידקים ממתלים את האדנין כאות אפיגנטי. מתילציה של אדנין ב-DNA של חיידקים רבים חיונית לאלימות שלהם, לדוגמה אצל Escherichia coli, סלמונלה, Vibrio, Yersinia, Haemophilus, ו-Brucella. בסוגי חיידקים מסוימים, כגון Alphaproteobacteria, מתילציית האדנין מבקרת את מחזור התא, ומצמדת בין תהליכי ביטוי גנים לתהליך שכפול ה-DNA. באחרים, כגון Gammaproteobacteria, מתילציית האדנין מאותתת לתהליכים רבים, ובהם שכפול DNA, הפרדה של כרומוזומים, תיקון אי התאמה בזיווג בסיסים, אריזה של בקטריופאג'ים, פעילות טרנספוזונית ובקרת ביטוי גנים.
בפסיכולוגיה ובפסיכיאטריה

מקובל לטעון כי תורשה של אפימוטציה לדור הבא יכולה לנבוע מגורמים סביבתיים רבים, כמו תזונת ההורים, חשיפת העובר לעקה של האם וגיל ההורים. דברים אלו ואחרים יכולים לגרום לשינוי שאינו ברצף ה-DNA עצמו בצאצא, ואף בדורות הבאים.
התמכרות הוא מצב בו מנגנון התגמול במוח נפגם, ונובעת משינויים ברמת השעתוק ומנגנונים נוירו-אפיגנטיים. תהליכים אלה מתעצמים במהלך חשיפה כרונית לגירוי הממכר (כגון מורפין, קוקאין, יחסי מין, הימורים וכדומה). במחקרים פרה-קליניים הראו כי ישנה תורשה של הפנוטיפים של מכורים לצאצאים.
במחקר פרה-קליני שנערך בעכברים הראו כי ישנה תורשה אפיגנטית של פנוטיפים הקשורים בחרדה. במחקר זה, תורשה של תכונות הנובעות מיצירת מצב עקה אצל האב עבר בתורשה דרך RNA לא מקודד לצאצאים. דבר דומה נמצא גם בפנוטיפים הקשורים לדיכאון. בנוסף, מחקרים בעכברים הראו כי פחדים מותנים מסוימים יכול לעבור בתורשה על ידי אחד ההורים. לדוגמה, נערך ניסוי בו החוקרים הצמידו ריח מסוים לשוק חשמלי, כך שהעכברים למדו לפחד מהריח. נמצא כי הפחד הזה נוכח גם אצל הצאצאים, על אף שהם לא חוו שוק חשמלי כלל. החוקרים טוענים כי מתילציה ספציפית של ה-DNA מוּרשת לפחות במשך שני דורות, כך שהעכברים פוחדים מהריח בלי חשיפה לשוק החשמלי.
ראו גם

פרויקט האפיגנום
קוד היסטונים
הרעב בהולנד בחורף 1944–1945
אפיגנטיקה התנהגותית
לקריאה נוספת

The Changing Concept of Epigenetics, EVA JABLONKA AND MARION J. LAMB, Annals of the New York Academy of Sciences 981:82-96 (2002)
ד"ר שרון מועלם, דווקא החלשים שורדים, הוצאת אריה ניר, 2009.
פרופ' חוה יבלונקה ומריון ג' למב, אבולוציה בארבעה ממדים, הוצאת עם עובד, 2008.
הערות שוליים

↑   שני ליטמן, אבולוציה אינסטנט: אפיגנטיקה יכולה לשנות אותנו אפילו תוך דור אחד, באתר הארץ, 25 ביולי 2024
↑  Why some people are gay: New study claims trait is passed from mothers to sons and from fathers to daughters
↑  Homosexuality as a consequence of epigenetically canalized sexual development
| --- | --- |
בקרת זהויות :  NLI: 987007572841305171  GND: 7566079-9  LCCN: sh2011005133  NDL: 01203421  NKC: ph943439
יונדאי רוטם

| --- | --- |


 נתונים כלליים
 בורסה:  בורסת קוריאה (064350) 
 תקופת הפעילות:  1 ביולי 1999 – הווה (25 שנים) 
 חברת אם:  יונדאי מוטור 
 מיקום המטה:  סיאול 
 ענפי תעשייה:  תחבורה מסילתית, הנדסת מכונות, תעשיית הנשק 
 מוצרים עיקריים:  רכב מסילתי, רכבת, טכנולוגיה צבאית 
 הכנסות:  770,000,000 דולר אמריקאי (נכון ל־2014) 
  
 www.hyundai-rotem.co.kr
 
רכבת EMU של יונדאי רוטם בסידני אוסטרליה
יונדאי רוטם (בקוריאנית: 현대로템) היא חברה דרום קוריאנית המייצרת ציוד מסילתי, כלי רק"מ וציוד תעשייתי. יונדאי רוטם היא חלק מקבוצת יונדאי מוטור.
היסטוריה

החברה נוסדה בשנת 1977 ועסקה בייצור קטרי דיזל. בשנות ה-80 נכנסה לעסקי התעשייה הביטחונית והחלה לייצר טנקים. בשנות ה-90 החלה ליצר רכבות חשמליות ומהירות לשימוש מקומי ולייצוא למדינות אסיה. בשנת 1999 התמזגה עם עוד שתי חברות גדולות לציוד נייד ושינתה את שמה ל-Korea Rolling Stock Corporation (KOROS). בינואר 2002 שינתה החברה את שמה ל-Railroad Technology System, או Rotem. בדצמבר 2007 שמה שונה מרוטם ליונדאי רוטם כדי להדגיש את הקשר לחברת האם.
במרץ 2025, חתמה החברה על העסקה הגדולה בתולדותיה לתכנון ובניה של רשת רכבות מהירות במרוקו לקראת גמר גביע העולם בכדורגל 2030 בסכום של 1.5 מליארד דולר.
ציוד מסילתי

יונדאי רוטם מייצרת רכבות קלות, רכבות תחתיות, רכבות פרווריות, רכבות מהירות, קרונועים (EMU ו־DMU), קטרים חשמליים וקטרי דיזל. החברה מפתחת דגמים ייחודיים עבור כל אחד מהפרויקטים לפי תנאי וצרכי המקום.
יונדאי רוטם אחראית לאספקת רוב הציוד המסילתי של דרום קוריאה. ציוד זה כולל קרונועים חשמליים (EMU) וקטרים חשמליים לרכבות בין עירוניות, רכבות מהירות KTX לחברת הרכבות הקוריאנית קורייל (Korail), ורכבות עירוניות עבור המטרו של סיאול והמטרו של פוסאן.
ציוד מסילתי > רכבות קלות

פולין – 123 רכבות נמוכות רצפה עבור הרכבת הקלה של ורשה
טורקיה – 190 רכבות נמוכות רצפה עבור הרכבת קלה של איזמיר
טורקיה – 90 רכבות נמוכות רצפה עבור הרכבת קלה של אנטליה
קנדה – קו העמק של הרכבת הקלה באדמונטון, אלברטה (עתידי)
החברה מייצרת מספר דגמי רכבת קלה בעלי רצפה גבוהה, במקומות מסוימים הם מכונים רכבת קלה ובאחרים הם מכונים מטרו (בעיקר כשנעשה בו שימוש תת-קרקעי) או מטרו קל (אנ').
טורקיה – רכבת קלה עם רצפה גבוהה עבור קו T4 של הרכבת הקלה של איסטנבול
דרום קוריאה – רכבת קלה עם רצפה גבוהה עבור הרכבת קלה של פוסאן – גימה
ציוד מסילתי > רכבות תחתית ומטרו

חלק מקווי המטרו של יונדאי רוטם מבוססים על רכבות קלות עם רצפה גבוהה ואחרים דומים יותר לרכבות פרווריות בעלי הנעה עצמית חשמלית (EMU).
טורקיה – מטרו אדנה (דגם זה זהה לדגם המשמש בקו T4 ברכבת הקלה של איסטנבול)
טורקיה – קווים 2, 6, 7, 8, ברכבת התחתית של איסטנבול
הפיליפינים – קו LRT 1 במטרו מנילה (זהה לדגם הקודם)
הפיליפינים קווים LRT 2 ו־LRT 7 במטרו מנילה (EMU)
דרום קוריאה – Ui LRT, הרכבת התחתית של סיאול (דגם דומה לרכבת הקלה פוסאן – גימה אך נע כולו במסלול תת-קרקעי)
יוון – קווים 2 ו-3 ברכבת התחתית של אתונה (EMU)
קנדה – הקנדה ליין בסקייטריין בוונקובר (EMU)
הונג קונג – הרכבת התחתית של הונג קונג (EMU)
ארצות הברית – קווים B ו-D ברכבת התחתית של לוס אנג'לס
דגמים נוספים של החברה משמשים את קו 4 ברכבת התחתית של סאו פאולו, חלק מקווי הרכבת התחתית של דלהי, הרכבת של ג'קרטה, הרכבת התחתית של אלמטי, מלזיה, סינגפור, טאיוואן, תוניסיה, מצרים ועוד.
ציוד מסילתי > רכבות מהירות

יונדאי רוטם ייצרה מספר דגמי רכבות מהירים עבור רכבות האקספרס של דרום קוריאה KTX.
KTX-I (אנ')
HSR-350X (אנ')
KTX-Sancheon (אנ')
HEMU-430X (אנ') (מהירות מרבית: 421.4 קמ"ש)
KTX-Eum (EMU-260) (אנ')
KTX-Cheongryong (EMU-320) (אנ')
ציוד מסילתי > רכבות אזוריות ובין-עירוניות

טורקיה – סדרות E32000, E23000, E22000
טאיוואן – סדרות EMU500, EMU600, EMU900
מלזיה – KTM Class 91, KTM Class 83
ברזיל – סאו פאולו, EMU 9500
ברזיל – ריו דה ז'ניירו, EMU 2500
אוקראינה – HRCS2, מופעל על ידי רכבות אוקראינה
ניו זילנד – FP Class
אוסטרליה – מערכות NSW TrainLink D המקשרות את סידני עם אזור ניוקאסל
ארצות הברית – Silverliner V, רכבות אזורית בפילדלפיה ודנבר
דרום קוריאה – ITX-Saemaeul (אנ')
יונדאי מייצרת את מרבית רכבותיה בהנעה חשמלית אך ייצרה בעבר רכבות דיזל (DMU) עבור איראן, מצרים, אירלנד ועוד. בנוסף יצרה החברה רכבת ריחוף מגנטי הפועלת בנמל התעופה הבין-לאומי של אינצ'ון בדרום קוריאה.
ציוד מסילתי > רכבות בהנעת תאי דלק מימן

בשנת 2018 החלה החברה בניסיונות לפתח רכבת קלה המונעת באמצעות טכנולוגיה ירוקה של תאי דלק מימן. בשנת 2023 הציגה החברה דגם כזה בהרצה אשר זכה בפרס IF DESIGN AWARD 2023.
תעשייה ביטחונית

יונדאי רוטם היא היצרנית הבלעדית של כלי רק"מ ומערכות נשק המפותחים על ידי הסוכנות לפיתוח ההגנה של דרום קוריאה.
טנק מערכה K1
רכב חילוץ משוריין K1
טנק מערכה K2 פנתר שחור
רכב הנדסה קרבית K600 קרנף
נגמ"ש K808 טייגר לבן, K806 טייגר לבן
נגמ"ש K870, K877
לצד אלו יונדאי רוטם מפתחת כלי רכב קרביים בלתי מאוישים ומערכות נשק מתקדמות.
ציוד תעשייתי

יונדאי רוטם מייצרת מגוון מוצרים תעשייתיים. בתחום התעבורה היא מייצרת גשרי עלייה למטוס, גשר עלייה לספינות ומערכות שינוע כבודה. בתחום תעשיית הרכב יונדאי רוטם מייצרת מסועים מסוגים שונים, מנופים ופתרונות אוטומציה של קווי ייצור. יונדאי רוטם גם מייצרת מכונות ומתקנים לייצור פלדה, תנורי יציקה, תנורי קשת חשמלית, מכבשים מכניים והידראוליים, ועוד.
הערות שוליים

↑  איציק יונה, כשהגלים מתחזקים – החזקים מתגלים., באתר ירחון קוריאה לעסקים בתוך הבלוג ״הקוריאנים״ - המדריך לקוריאה, ‏11 במרס, 2025
↑  K. E. D. Global, Hyundai Rotem inks $664 million deal to supply electric trains to LA Metro, KED Global (באנגלית)
↑  K. E. D. Global, Hyundai Rotem reveals actual product of hydrogen-powered train, KED Global (באנגלית)
↑  Hyundai Rotem, Rotem (באנגלית)
↑  K. E. D. Global, Hyundai Rotem unveils 4th-gen unmanned military vehicle, HR-Sherpa, KED Global (באנגלית)
| --- | --- |
בקרת זהויות :  ISNI: 0000 0005 0589 8689  LCCN: n83228968  NLK: KAB201914978  VIAF: 222475949   WorldCat (עם VIAF): 222475949 
רכבת קלה עם רצפה נמוכה בורשה
קו מטרו בעל יחידת הנעה עצמית (EMU) במטרו סיאול
רכבת קלה עם רצפה גבוהה בקו T4 באיסטנבול
רכבת מהירה KTX
רכבת KTM Class 91 במלזיה
טנק K2 פנתר שחור בשימוש הצבא הפולני
החדר הצפוף

| --- | --- |

 מבוסס על:  The Minds of Billy Milligan 
 סוגה:  מותחן פסיכולוגי
 כותבים:  עקיבא גולדסמן 
 בימוי:  קורנל מנדרוצ'ו
 שחקנים:  כריסטופר אבוט  ליאור רז  ויל צ'ייס  לבון הוק  תומאס סדוסקי  ג'ייסון אייזקס  טום הולנד  אמה ליירד  אמי רוסום  סשה ליין  אמנדה סייפריד  כרמן אג'וגו 
 ארץ מקור:  ארצות הברית 
 שפות:  English
 תקופת התרחשות:  1979 
 מספר פרקים:  10 
 הפקה
 מפיק:  Kornél Mundruczó, טום הולנד, עקיבא גולדסמן, מייקל שפר, ארנון מילצ'ן, אלכסנדרה מילצ'ן 
 חברת הפקה:  אולפני אפל, Regency Enterprises, Weed Road Pictures 
 הפצה:  אפל 
 שידור
 רשת שידור:  אפל TV פלוס 
 תקופת שידור מקורית:  9 ביוני 2023 – 28 ביולי 2023 
 קישורים חיצוניים
 אתר רשמי
 דף התוכנית ב-IMDb
 
החדר הצפוף (באנגלית: The Crowded Room) היא מיני סדרת טלוויזיה אמריקאית מסוג מותחן פסיכולוגי שהפכה זמינה לצפייה לראשונה באפל TV פלוס ב-9 ביוני 2023. הסדרה שנוצרה על ידי עקיבא גולדסמן בהשראת הרומן "The Minds of Billy Milligan" מאת הסופר דניאל קיז. בסדרה מככבים בתפקידים הראשיים טום הולנד, אמנדה סייפריד ואמי רוסום, וכמו כן משחקים בתפקידי משנה סשה ליין, וויל צ'ייס, ליאור רז, לילה רובינס והנרי אייקנברי.
עלילה

עלילת הסדרה מתרחשת במנהטן בקיץ 1979 ועוקבת אחר דני סאליבן (בגילומו של טום הולנד), צעיר שנעצר בשל מעורבותו בתקרית ירי. במסגרת סדרת ראיונות שעורכת החוקרת ריה גודווין (בגילומה של אמנדה סייפריד) דני חושף בהדרגה את עברו המורכב והמסתורי שהוביל אותו לתקרית הגורלית.
צוות השחקניות והדמויות > דמויות ראשיות

טום הולנד בתפקיד דני סאליבן, דמות המבוססת על בילי מיליגן
אמנדה סייפריד בתור ריה גודווין
סשה ליין בתור אריאנה
וויל צ'ייס בתור מרלין ריד
ליאור רז בתפקיד יצחק ספדי
אמי רוסום בתור קנדי סאליבן
צוות השחקניות והדמויות > דמויות משניות

אמה ליירד בתור אנאבל
לבון הוק בתפקיד ג'וני
סטיבן ברינגטון בתור אנג'לו
תומאס סדוסקי בתור מאטי דאן
סם ורתולומיאוס בתפקיד מייק
כריסטופר אבוט בתור סטן קמיסה
ג'ייסון אייזקס בתור ג'ק לאמב
כרמן אג'וגו בתור פטרישיה ריצ'רדס
צוות השחקניות והדמויות > תפקידי אורח

נואלה קלירי בתור עדן
לילה רובינס בתור סוזי
ריצ'רד בלקווד בתור הומלס
פרנק ווד בתור דין מרטין יוז
הנרי אייקנברי בתור דאג
קמרון דאגלס כשותף לתא
הנרי זאגה בתור פיליפ
אליהו ג'ונס בתור ג'רום
דניאל לונדון בתור גרג
עקיבא גולדסמן כדוקטור
הפקה > פיתוח

באפריל 2021, עקיבא גולדסמן היה אמור לכתוב את "החדר הצפוף", סדרת טלוויזיה בת 10 פרקים אנתולוגית המהווה עיבוד לרומן העיוני של דניאל קיז, "המוח של בילי מיליגן" עבור אפל TV פלוס גולדסמן היה אמור להפיק את הסדרה דרך חברת Weed Road בבעלותו, בשיתוף עם טום הולנד ואלכסנדרה מילצ'ן דרך EMJAG Productions וארנון מילצ'ן, יריב מילצ'ן ומייקל שייפר דרך ניו ריג'נסי. מאוחר יותר פורסם שהעונה מבוססת למעשה על חייו של גולדסמן עצמו עם השראה מספרו של קיז. קורנל מונדרוז'ו נשכר לביים את העונה ולשמש גם כמפיק בפועל לצד סוזן הית'קוט. כותבי העונה כוללים את עקיבא גולדסמן, הנרייטה אשוורת, ג'סיקה אשוורת, סוזן הית'קוט, קורטני נוריס וגרגורי לסנס.
הפקה > ליהוק

באפריל 2021, הולנד לוהק לתפקיד הראשי, בתחילה האמינו שהוא בילי מיליגן, אך מאוחר יותר התגלה כדמות בשם דני סאליבן (שעדיין מבוססת באופן רופף על מיליגן). גולדסמן צוטט באומרו שהולנד הוא "האדם הראשון והיחיד" שאליו פנה כדי לגלם את דני. בפברואר 2022, אמנדה סייפריד, אמי רוסום, וויל צ'ייס, סשה ליין, כריסטופר אבוט ואמה ליירד יתווספו לצוות השחקנים. בחודש מאי הצטרפו לקאסט ג'ייסון אייזקס וליאור רז.
הפקה > צילומים

שלב הצילומים של הסדרה החל ב-31 במרץ 2022 בניו יורק. בין מקומות הצילום הראויים לציון יש את אולפני NBC, הממוקמים בקומה ה-30 של בניין קומקאסט ההיסטורי. הצילומים נערכו ב-28 בספטמבר 2022.
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרס בחירת מבקרי הטלוויזיה | השחקן הטוב ביותר במיני סדרה או בסרט טלוויזיה | טום הולנד | מועמדות |  |
הערות שוליים

↑  Flam, Charna; Franklin, McKinley; Scorziello, Sophia (2023-04-07). "'The Crowded Room': First Look at Tom Holland and Amanda Seyfried in Apple TV+ Limited Series (TV News Roundup)". Variety. נבדק ב-2023-05-09.
↑  רון שוורץ, ‏"החדר הצפוף" היא מותחן פסיכולוגי שאין בו הרבה מתח, באתר ‏מאקו‏, 11 ביוני 2023
↑  סמדר שילוני, מבלבל, ארוך וקלישאתי: המותחן עם טום הולנד וליאור רז הוא בעיקר דרמה מעייפת, באתר ynet, 10 ביוני 2023
↑   חן חדד, "החדר הצפוף" רק מתחזה לדרמה יוקרתית, באתר הארץ, 11 ביוני 2023
↑  "The Crowded Room". Writers Guild of America West. 10 בנובמבר 2022. נבדק ב-15 בפברואר 2023. {{cite web}}:  (עזרה)
↑  May 09, Emlyn Travis; EDT, 2023 at 01:00 PM. "'The Crowded Room' changed how Tom Holland views his mental health". EW.com (באנגלית). נבדק ב-2023-05-09.
↑  Andreeva, Nellie (22 בפברואר 2022). "Emmy Rossum To Play Tom Holland's Mom In Apple TV+ Anthology Series The Crowded Room". Deadline Hollywood. נבדק ב-22 בפברואר 2022. {{cite web}}:  (עזרה)
↑  Petski, Denise (22 בפברואר 2022). "The Crowded Room: Sasha Lane, Christopher Abbott, Emma Laird Round Out Cast Of Apple TV+ Anthology Series". Deadline Hollywood. נבדק ב-22 בפברואר 2022. {{cite web}}:  (עזרה)
↑  Andreeva, Nellie (9 במאי 2022). "Jason Isaacs & Lior Raz Join Tom Holland In The Crowded Room Apple Anthology Series". Deadline Hollywood. נבדק ב-9 במאי 2022. {{cite web}}:  (עזרה)
↑  "The Crowded Room Filming Locations (2023-)" (באנגלית אמריקאית). 2023-05-12. נבדק ב-2023-06-01.
↑  Mulenga, Natasha (1 באפריל 2022). "Tom Holland Spotted With '70s-Style Hairstyle & Clothes Filming The Crowded Room — See Photos". Teen Vogue. נבדק ב-2 באפריל 2022. {{cite web}}:  (עזרה)
↑  Critics Choice Awards 2024: All the Winners, TIME, ‏2024-01-15 (באנגלית)
יעקב פרלשטיין

יעקב פרלשטיין ומשפחתו
בית פרלשטיין, ברחוב ליליינבלום 32, הבית השני בתל אביב
יעקב פרלשטיין (י"ז בכסלו תרל"ט, 14 בדצמבר 1878, מאה שערים – כ"ט בחשוון תש"ב, נובמבר 1941, תל אביב) היה סוחר עצים וקמח ואחר כך סוחר קרקעות. מבוני תל אביב ובת ים.
ראו גם

מייסדי תל אביב
הערות שוליים

1 2 3 4  דוד תדהר (עורך), "יעקב פרלשטיין", באנציקלופדיה לחלוצי הישוב ובוניו עמודים 315-316, באתר www.tidhar.tourolib.org
↑  דוד תידהר (עורך), "אליהו טורקניץ", באנציקלופדיה לחלוצי הישוב ובוניו עמודים 3137, באתר www.tidhar.tourolib.org
↑  פסיה ויעקב פרלשטין | עמותת משפחות מייסדי תל אביב, באתר web.archive.org, ‏2019-04-11
↑  דוד תדהר (עורך), "מדרכי מאיר", באנציקלופדיה לחלוצי הישוב ובוניו, כרך ז (1956), עמ' 2916.
↑  יוסי ביילין, ⁨אחרוני הראשונים | ⁨דבר⁩ | 29 ספטמבר 1972 | אוסף העיתונות | הספרייה הלאומית, באתר www.nli.org.il, ‏29 ספטמבר 1972⁩
צילום המצבה של פסיה ויעקב פרלשטיין, בבית הקברות טרומפלדור שבתל אביב
OpenStreetMap

| --- | --- |


קיימברידג' ב-OpenStreetMap
 סוג:  מיפוי שיתופי
 תקופת הפעילות:  9 באוגוסט 2004 – הווה (20 שנה)
 מייסדים:  Steve Coast
 בעלות:  OpenStreetMap Foundation
 שירותים עיקריים:  מפות
 הרשמה:  נדרשת רק לצורך עריכה
 http://www.openstreetmap.org
OpenStreetMap (בקיצור - OSM) הוא מיזם שיתופי ליצירת מפה חופשית של כדור הארץ. המפה נוצרת בעזרת נתונים ממכשירי GPS ניידים, תצלומי אוויר ומקורות חופשיים אחרים. גם קובצי התמונה של המפה וגם המידע הווקטורי, זמינים להורדה ולשימוש לפי רישיון "קריאטיב קומונס - שיתוף ברישיון זהה 2.0". משתמשים רשומים יכולים להעלות רשימות מסלולי GPS, וכן לערוך את המידע הווקטורי בעזרת כלי העריכה של המיזם. ההשראה ל-OpenStreetMap הייתה אתרי אינטרנט כגון ויקיפדיה - לצד המפה מוצגת באופן בולט לשונית "ערוך", ונשמרת היסטוריה מלאה של הגרסאות השונות.
היסטוריה

OpenStreetMap (בקיצור - OSM) נוסד ב-9 באוגוסט 2004 על ידי סטיב קוסט. באפריל 2006 הוקם מלכ"ר במטרה לעודד צמיחה, התפתחות ותפוצה של מידע גיאו-מרחבי חופשי, וכדי לספק מידע גיאו-מרחבי לכולם, מידע שבו יוכלו לעשות שימוש וגם לחלוק עם אחרים. באפריל 2007 תרם "Automotive Navigation Data" למיזם בסיס נתונים מלא של הולנד, ומידע על דרכים ראשיות של הודו וסין. ביולי 2007, כשנערכה הוועידה הבינלאומית הראשונה של OSM,‏ The State of the Map, כבר היו 9,000 משתמשים רשומים. בין נותני החסות לאירוע היו גוגל, Yahoo ומולטימפ (Multimap). באוגוסט 2007 התחיל מיזם נפרד, OpenAerialMap, כדי לשמור בסיס נתונים של תצלומי אוויר הזמינים לשימוש לפי רישיון פתוח, ובאוקטובר 2007 OpenStreetMap השלים יבוא של כל בסיס הנתונים US Census TIGER.‏
החל מינואר 2008, נוספה האפשרות לטעון מפות לתוך מכשירי GPS, לשימושם של רוכבי אופניים. בפברואר 2008 נערכה סדרה של סדנאות בהודו. במרץ הודיעו שניים ממיסדי OpenStreetMap שהם קיבלו מימון בסך 2.4 מיליון אירו להקמת Cloud Made, חברה עסקית שתעשה שימוש בנתוני OpenStreetMap.‏
עד אוגוסט 2008, זמן קצר לאחר שנערכה ועידת The State of the Map, כבר היו יותר מ-50,000 משתמשים רשומים, ויותר מ-5,000 מהם תרמו בפועל.